**Chris Terry** (s. 7. huhtikuuta 1989) on kanadalainen jääkiekkoilija, joka pelaa AHL-seura Bridgeport Islandersissa. Hän on pelannut suurimman osan urastaan AHL:ssa, missä hän on voittanut kertaalleen muun muassa sarjan pistepörssin. NHL:n puolella hän on saanut pelejä Carolina Hurricanesissa ja Montreal Canadiensissa. Terry edusti yhden kauden myös KHL:n Torpedo Nižni Novgorodia.

Ura
---

### Junioriura

Terry varattiin Markham Islandersista OHL:ään Plymouth Whalersiin toisella kierroksella vuonna 2005. Tulokaskaudellaan Whalersissa Terry teki 28 pistettä 64 otteluun sekä pudotuspeleissä 11 ottelussa viisi pistettä kaudella 2005–2006.

Terry paransi kaudelle 2006–2007, kun teki Plymouthissa 68 ottelussa 66 pistettä, mikä oli joukkueen kolmanneksi paras tulos. Pudotuspeleissä hän teki 18 pistettä 20 pelissä. Whalers voitti J. Ross Robertson Cupin ja Memorial Cupin. Kauden jälkeen Terry varattiin Carolina Hurricanesiin vuoden 2007 varaustilaisuudessa.

Kaudella 2007–2008 Whalers nimesi Terryn kapteenikseen vierasotteluiden ajaksi. Terry sijoittui OHL:n kuudenneksi tehtyään 44 maalia ja 101 pistettä. Whalersin sisäisessä pistepörssissä hän sijoittui ensimmäiseksi tehdessään seitsemän pistettä neljään otteluun.

Terry nimettiin kaudeksi 2008–2009 Whalersin kokoaikaiseksi kapteeniksi ja hän jatkoi vaikuttavien pisteiden tekemistä sijoittuessaan liigan toiseksi tekemällä 94 pistettä 53 pelissä. 11 pudotuspeliottelussa hän teki 11 pistettä ollen joukkueen paras. Kauden jälkeen Terry palkittiin Mickey Renaud Captain's Trophylla ja Dan Snyder Memorial Trophylla.

253 Whalersissa pelaamassaan ottelussa Terry teki 289 pistettä, joka on joukkueen historian kolmanneksi eniten.

### Ammattilaisura

Whalersin tiputtua pudotuspeleistä vuonna 2008, Carolina Hurricanes kiinnitti Terryn loppukaudeksi 2007–2008 farmijoukkueeseensa Albany River Ratsiin. Ammattilaisdebyyttinsä Terry teki Ratsissa ilman pisteitä. Seuraavan Whalersissa pelatun kauden jälkeen Terry ja Carolina solmivat kolmen vuoden tulokassopimuksen 29. toukokuuta 2009. Hurricanesin ensimmäisen harjoitusleirin jälkeen Terry palasi Albanyyn ensimmäiseksi kokonaiseksi ammattilaiskaudeksi 2009–2010. Terry pysyi AHL:ssä kauteen 2012–2013 saakka, jolloin hänet kutsuttiin tekemään NHL-debyytti 9. maaliskuuta New Jersey Devilsiä vastaan. Hän teki ottelussa myös ensimmäisen maalinsa ja pisteensä.

Terry vakiinnutti kaudella 2014–2015 pelipaikkansa Hurricanesissa ja pelasi sen aikana 57 NHL-ottelua. AHL-joukkue Charlotte Checkersissä hän kävi pelaamassa viisi ottelua kuntoutumisen aikana. Terry pelasi kaudella 2015–2016 Hurricanesissa 68 ottelua, ja seuraavaksi kaudeksi hän teki sopimuksen Montreal Canadiensin kanssa.

Terry edusti kaudella 2016–2017 pääosin Canadiensin farmiseura St. John’s IceCapsia ja olikin siellä AHL:n parhaimpia pistemiehiä. Hän teki 38 ottelussa peräti 50 pistettä, ja hänellä oli vähintään 24 peliä pelanneista eniten pisteitä ottelua kohden. Terry voitti Laval Rocketsissa kaudella 2017–2018 koko AHL:n pistepörssin tehtyään 62 ottelussa 71 pistettä. Kauden jälkeen hän solmi kaksivuotisen sopimuksen Detroit Red Wingsin kanssa.

Terry oli kauden 2020–2021 aikana pitkään pelaamatta ja teki vasta joulukuun alussa sopimuksen KHL-seura Torpedo Nižni Novgorodiin, jossa hän pelasi lopulta 19 runkosarjaottelua. Terry palasi kaudeksi 2021–2022 Venäjältä Pohjois-Amerikkaan ja teki sopimuksen AHL:n Bridgeport Islandersin kanssa ja jatkoi sen jälkeen sopimusta Bridgeportiin.

Lähteet
-------

* Chris Terry *Elite Prospects*. Everysport Media Group AB.  (englanniksi)

### Viitteet

1. ↑  Terrell Williams: Canes, Terry Agree to Terms on One-Year Deal  25.6.2015. Carolina Hurricanes. Viitattu 22.10.2022. (englanniksi)
2. ↑  One year, two-way contract for Chris Terry  3.7.2016. Montreal Canadiens. Viitattu 22.10.2022. (englanniksi)
3. ↑  Josh Gold-Smith: Canadiens sign Chris Terry to 1-year extension *The Score*. Score Media Ventures Inc. Viitattu 22.10.2022. (englanniksi)
4. ↑  Red Wings sign forward Chris Terry to two-year contract *Sportsnet.ca*.  1.7.2018. Rogers Media. Viitattu 22.10.2022. (englanniksi)
5. ↑  EliteProspects.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Chris Terry (ice hockey)